title: 2011/486/PESC: Decizia 2011/486/PESC a Consiliului din 1 august 2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan

text:
               2.8.2011

               RO

               Jurnalul Oficial al Uniunii Europene

               L 199/57

         DECIZIA 2011/486/PESC A CONSILIULUI
   din 1 august 2011
   privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 mai 2002, Consiliul a adoptat Poziția comună 2002/402/PESC privind unele măsuri restrictive împotriva lui Osama ben Laden, a membrilor organizației Al-Qaida, precum și a talibanilor și a altor persoane, grupuri, întreprinderi și entități asociate cu aceștia (1).

               (2)

               La 17 iunie 2011, Consiliul de Securitate al Organizației Națiunilor Unite a adoptat Rezoluția (RCSONU) 1988 (2011) recunoscând faptul că situația securității din Afganistan a evoluat și că unii membri ai talibanilor au ajuns la un acord cu Guvernul Afganistanului, au respins ideologia teroristă a Al-Qaida și a adepților acesteia și sprijină soluționarea pe care pașnică a conflictului în desfășurare în Afganistan.

               (3)

               De asemenea, RCSONU 1988 (2011) a recunoscut faptul că, în ciuda evoluției situației din Afganistan și a progreselor înregistrate în direcția reconcilierii, situația continuă să reprezinte o amenințare la adresa păcii și securității internaționale și a reafirmat necesitatea de a combate amenințarea respectivă.

               (4)

               De asemenea, RCSONU 1988 (2011) a impus anumite măsuri restrictive în ceea ce privește persoanele și entitățile desemnate înainte de 17 iunie 2011 drept talibani și alte persoane, grupuri, întreprinderi și entități asociate acestora, astfel cum se precizează în secțiunea A („Persoane asociate talibanilor”) și în secțiunea B („entități și alte grupuri sau întreprinderi asociate talibanilor”) a listei consolidate a comitetului înființat în temeiul RCSONU 1267 (1999) și RCSONU 1333 (2000), începând cu 17 iunie 2011, precum și alte persoane, grupuri, întreprinderi și entități asociate talibanilor care reprezintă o amenințare la adresa păcii, stabilității și securității în Afganistan, astfel cum au fost desemnate de către Comitetul Consiliului de Securitate înființat în temeiul punctului 30 din RCSONU 1988 (2011) (denumit în continuare „Comitetul de sancțiuni”).

               (5)

               Sunt necesare noi acțiuni ale Uniunii pentru a pune în aplicare anumite măsuri,

         ADOPTĂ PREZENTA DECIZIE:
   Articolul 1
   (1)   Se instituie măsurile restrictive prevăzute la articolul 2, articolul 3 alineatul (1) și articolul 4 alineatele (1) și (2) cu privire la persoanele și entitățile desemnate înainte de 17 iunie 2011 drept talibani și cu privire la alte persoane, grupuri, întreprinderi și entități asociate acestora, astfel cum se precizează în secțiunea A („Persoane asociate talibanilor”) și în secțiunea B („Entități și alte grupuri sau întreprinderi asociate talibanilor”) a listei consolidate a comitetului înființat în temeiul RCSONU 1267 (1999) și RCSONU 1333 (2000), începând cu 17 iunie 2011, precum și cu privire la alte persoane, grupuri, întreprinderi și entități asociate talibanilor care reprezintă o amenințare la adresa păcii, stabilității și securității în Afganistan, astfel cum au fost desemnate de către Comitetul de sancțiuni.
   (2)   Persoanele, grupurile, întreprinderile și entitățile relevante sunt enumerate în anexă.
   Articolul 2
   Statele membre iau măsurile necesare pentru a împiedică furnizarea, vânzarea și transferul, directe sau indirecte, către persoanele, grupurile, întreprinderile și entitățile menționate la articolul 1, de armament și materiale conexe de orice tip, inclusiv arme și muniții, vehicule și echipamente militare, echipamente paramilitare, precum și piese de schimb pentru acestea, și de consiliere tehnică, asistență sau instruire legate de activități militare, de pe teritoriul statelor membre sau de către resortisanți ai acestora sau prin intermediul navelor sau aeronavelor aflate sub pavilionul statelor membre.
   Articolul 3
   (1)   Statele membre adoptă măsurile necesare pentru a împiedica intrarea sau tranzitul pe teritoriul lor a persoanelor menționate la articolul 1.
   (2)   Dispozițiile de la alineatul (1) nu obligă un stat membru să refuze propriilor resortisanți accesul pe teritoriul său.
   (3)   Dispozițiile alineatului (1) nu se aplică în cazul în care intrarea sau tranzitul sunt necesare pentru îndeplinirea procedurilor judiciare sau în cazul în care Comitetul de sancțiuni decide, exclusiv de la caz la caz, că intrarea sau tranzitul se justifică, inclusiv în cazul în care acestea sunt legate în mod direct de sprijinirea eforturilor Guvernului Afganistanului de a promova reconcilierea.
   (4)   În cazul în care, în temeiul alineatului (3), un stat membru autorizează persoanele desemnate de Comitetul de sancțiuni să intre sau să tranziteze teritoriul său, această autorizație se limitează la scopul pentru care a fost acordată și la persoanele la care se referă.
   Articolul 4
   (1)   Se îngheață toate fondurile și alte active financiare sau resurse economice ale persoanelor, grupurilor, întreprinderilor și entităților menționate la articolul 1, inclusiv fondurile provenind din bunuri care le aparțin sau sunt controlate direct sau indirect de către aceștia sau de către persoane care acționează în numele sau sub comanda acestora.
   (2)   Niciun fond, niciun activ financiar și nicio resursă economică nu se pun la dispoziția persoanelor, grupurilor, întreprinderilor și entităților menționate la alineatul (1) și nici nu se utilizează în beneficiul acestora, în mod direct sau indirect.
   (3)   Statele membre pot permite derogări de la aplicarea măsurilor menționate la alineatele (1) și (2) în ceea ce privește fondurile și alte active financiare sau resurse economice care sunt:

               (a)

               necesare pentru cheltuieli de bază, inclusiv plăți pentru produse alimentare, chirie sau ipotecă, medicamente și tratament medical, impozite, prime de asigurare și cheltuieli pentru utilități publice;

               (b)

               destinate exclusiv plății onorariilor cu o valoare rezonabilă și rambursării cheltuielilor aferente furnizării de servicii juridice;

               (c)

               destinate exclusiv plății unor taxe ori comisioane aferente serviciilor de păstrare sau gestionare curentă a fondurilor sau a altor resurse financiare ori economice înghețate;

               (d)

               necesare pentru cheltuieli extraordinare, după notificarea de către statul membru interesat și cu acordul Comitetului de sancțiuni;

         (4)   Derogările menționate la alineatul (3) literele (a), (b) și (c) pot fi acordate după notificarea Comitetului de sancțiuni de către statul membru în cauză cu privire la intenția sa de a autoriza, după caz, accesul la astfel de fonduri, active sau resurse economice și în lipsa unei decizii nefavorabile din partea Comitetului de sancțiuni în termen de trei zile lucrătoare de la notificarea respectivă.
   (5)   Alineatul (2) nu se aplică sumelor vărsate în conturile înghețate provenite din:

               (a)

               dobânzi sau alte venituri generate de conturile respective; sau

               (b)

               plăți cuvenite în baza unor contracte, acorduri sau obligații care au apărut înainte de data la care aceste conturi au devenit obiectul unor măsuri restrictive,

         cu condiția ca orice astfel de dobânzi, alte venituri și plăți să rămână sub incidența alineatului (1).
   Articolul 5
   Consiliul stabilește lista cuprinsă în anexă și o modifică în conformitate cu desemnările efectuate fie de Consiliul de Securitate, fie de Comitetul de sancțiuni.
   Articolul 6
   (1)   În cazul în care Consiliul de Securitate sau Comitetul de sancțiuni include pe listă o persoană, un grup, o întreprindere sau o entitate, Consiliul include persoana, grupul, întreprinderea sau entitatea respectivă în anexă. Consiliul comunică decizia sa, inclusiv motivele includerii persoanei, grupului, întreprinderii sau entității respective pe listă, fie direct, dacă dispune de adresa acestora, fie prin publicarea unui anunț care oferă persoanei, grupului, întreprinderii sau entității în cauză posibilitatea de a prezenta observații.
   (2)   În cazul în care sunt transmise observații sau sunt prezentate dovezi substanțiale noi, Consiliul își reexaminează decizia și informează în consecință persoana, grupul, întreprinderea sau entitatea în cauză.
   Articolul 7
   (1)   Anexa cuprinde motivele includerii pe listă a persoanelor, grupurilor, întreprinderilor sau entităților, astfel cum au fost puse la dispoziție de către Consiliul de Securitate sau de către Comitetul de sancțiuni.
   (2)   Anexa cuprinde, de asemenea, informații furnizate de Consiliul de Securitate sau de Comitetul de sancțiuni, necesare în vederea identificării persoanelor, grupurilor, întreprinderilor sau entităților respective. În ceea ce privește persoanele, aceste informații pot cuprinde numele, inclusiv pseudonimele, data și locul nașterii, cetățenia, numărul de pașaport și numărul cărții de identitate, sexul, adresa, dacă este cunoscută, și funcția sau profesia. În ceea ce privește grupurile, întreprinderile și entitățile, astfel de informații pot cuprinde denumirea, locul și data înregistrării, numărul de înregistrare și sediul. De asemenea, în anexă se menționează data desemnării de către Consiliul de Securitate sau Comitetul de sancțiuni.
   Articolul 8
   Prezenta decizie se revizuiește, se modifică sau se abrogă, după caz, în conformitate cu deciziile relevante ale Consiliului de Securitate.
   Articolul 9
   Prezenta decizie intră în vigoare la data adoptării sale.

      Adoptată la Bruxelles, 1 august 2011.

            Pentru Consiliu

            Președintele

         M. DOWGIELEWICZ

      (1)  JO L 139, 29.5.2002, p. 4.

      ANEXĂ

         LISTA PERSOANELOR, GRUPURILOR, ÎNTREPRINDERILOR ȘI ENTITĂȚILOR MENȚIONATE LA ARTICOLUL 1

      A.   Persoane asociate talibanilor

                  1.

                  Abdul Baqi.

                     Titlu: (a) maulavi (b) mollah. Motivele includerii pe listă: (a) guvernator al provinciilor Khost și Paktika în regimul taliban; (b) ministru adjunct al informațiilor și culturii în regimul taliban; (c) serviciul consular, Ministerul Afacerilor Externe în regimul taliban. Data nașterii: aproximativ 1962. Locul nașterii: orașul Jalalabad, provincia Nangarhar, Afganistan. Cetățenie: afgană. Alte informații: se presupune că se află în zona de frontieră Afganistan/Pakistan. Data desemnării de către ONU: 23.2.2001.

                  2.

                  Abdul Qadeer Abdul Baseer.

                     Titlu: (a) general, (b) maulavi Motivele includerii pe listă: atașat militar, „ambasada” talibanilor, Islamabad, Pakistan. Data nașterii: 1964. Locul nașterii: Nangarhar, Afganistan. Cetățenie: afgană. Pașaport nr.: D 000974 (pașaport afgan). Alte informații: repatriat în Afganistan în februarie 2006. Data desemnării de către ONU: 25.1.2001.

                  3.

                  Amir Abdullah (alias Amir Abdullah Sahib).

                     Adresa: Karachi, Pakistan. Data nașterii: aproximativ 1972. Locul nașterii: provincia Paktika, Afganistan. Cetățenie: afgană. Data desemnării de către ONU: 20.7.2010.

                     Informații suplimentare din rezumatul motivelor includerii pe listă comunicat de Comitetul de sancțiuni:

                  Amir Abdullah a lucrat ca trezorier pentru liderul de rang înalt al talibanilor, Abdul Ghani Baradar (TI.B.24.01.), și este fostul adjunct al guvernatorului talibanilor din provincia Kandahar, Afganistan. Amir Abdullah a călătorit în Kuweit, Arabia Saudită, Libia și Emiratele Arabe Unite pentru a strânge fonduri pentru talibani. De asemenea, a facilitat comunicarea pentru conducerea talibanilor și a coordonat reuniuni la nivel înalt în casa de oaspeți a reședinței sale din Pakistan. Abdullah a ajutat numeroși membri talibani de rang înalt care au părăsit Afganistanul în 2001 pentru a se stabili în Pakistan.

                  4.

                  Abdul Manan.

                     Titlu: (a) dl, (b) mawlawi Motivele includerii pe listă: atașat comercial, ambasada talibanilor, Abu Dhabi. Cetățenie: afgană. Data desemnării de către ONU: 25.1.2001.

                  5.

                  Abdul Razaq.

                     Titlu: maulavi. Data nașterii: aproximativ 1958. Locul nașterii: districtul Arghandab, provincia Kandahar, Afganistan. Cetățenie: afgană. Alte informații: (a) ministrul comerțului (regimul taliban), (b) arestat în 2003 în provincia Kandahar în Afganistan. Data desemnării de către ONU: 31.1.2001.

                  6.

                  Abdul Wahab.

                     Titlu: malawi. Motivele includerii pe listă: însărcinat cu afaceri al talibanilor la Riad în regimul taliban. Data nașterii: aproximativ 1973. Locul nașterii: provincia Faryab, Afganistan. Cetățenie: afgană. Data desemnării de către ONU: 25.1.2001.

                  7.

                  Abdul Rahman Agha.

                     Titlu: maulavi. Motivele includerii pe listă: președintele tribunalului militar al regimului taliban. Data nașterii: aproximativ 1958. Locul nașterii: districtul Arghandab, provincia Kandahar, Afganistan. Cetățenie: afgană. Data desemnării de către ONU: 25.1.2001.

                  8.

                  Abdul Wasay Mu’tasim Agha. [alias
                     (a) Mutasim Aga Jan, (b) Agha Jan, (c) Abdul Wasay Agha Jan Motasem].

                     Titlu: mollah. Motivele includerii pe listă: ministru de finanțe în regimul taliban. Data nașterii: aproximativ 1968. Locul nașterii: orașul Kandahar, Afganistan. Cetățenie: afgană. Data desemnării de către ONU: 31.1.2001.

                  9.

                  Janan Agha.

                     Titlu: mollah. Motivele includerii pe listă: guvernator al provinciei Fariab (Afganistan) în regimul taliban. Data nașterii: aproximativ 1958. Locul nașterii: partea centrală a provinciei Uruzgan, Afganistan. Cetățenie: afgană. Data desemnării de către ONU: 23.2.2001.

                  10.

                  Sayed Mohammad Azim Agha [alias
                     (a) Sayed Mohammad Azim Agha, (b) Agha Saheb].

                     Titlu: maulavi. Motivele includerii pe listă: angajat al Departamentului de pașapoarte și vize în regimul taliban. Data nașterii: aproximativ 1966. Locul nașterii: provincia Kandahar, Afganistan. Cetățenie: afgană. Data desemnării de către ONU: 23.2.2001.

                  11.

                  Sayyed Ghiassouddine Agha [alias
                     (a) Sayed Ghiasuddin Sayed Ghousuddin, (b) Sayyed Ghayasudin, (c) Sayed Ghias].

                     Titlu: maulavi. Motivele includerii pe listă: (a) ministru al hajului și cultelor în regimul taliban, (b) ministru al educației în regimul taliban. Data nașterii: între 1958 și 1963. Locul nașterii: provincia Faryab, Afganistan. Cetățenie: afgană. Alte informații: (a) Membru taliban responsabil de provincia Faryab, Afganistan, informație din luna mai 2007, (b) implicat în trafic de droguri. Data desemnării de către ONU: 31.1.2001.

                  12.

                  Mohammad Ahmadi.

                     Titlu: (a) mollah, (b) hagi. Motivele includerii pe listă: președintele Da Afghanistan Bank în regimul taliban. Data nașterii: aproximativ 1963. Locul nașterii: districtul Daman, provincia Kandahar, Afganistan. Cetățenie: afgană. Data desemnării de către ONU: 23.2.2001.

                  13.

                  Mohammad Ahmadi.

                     Titlu: mollah. Motivele includerii pe listă: guvernator al provinciei Samangan (Afganistan) în regimul taliban. Cetățenie: afgană. Data desemnării de către ONU: 23.2.2001.

                  14.

                     Ahmadullah (alias Ahmadulla)

                     Titlu: qari. Motivele includerii pe listă: ministrul securității (informațiilor) în regimul taliban. Data nașterii: aproximativ 1975. Locul nașterii: districtul Qarabagh, provincia Ghazni, Afganistan. Cetățenie: afgană. Alte informații: raportat a fi decedat în decembrie 2001. Data desemnării de către ONU: 25.1.2001.

                  15.

                  Abdul Bari Akhund (alias Haji Mullah Sahib).

                     Titlu: (a) maulavi, (b) mollah. Motivele includerii pe listă: guvernator al provinciei Helmand în regimul taliban. Data nașterii: aproximativ 1953. Locul nașterii: provincia Helmand, Afganistan. Cetățenie: afgană. Alte informații: (a) membru al unui comitet de conducere al talibanilor format din șapte membri, în Kandahar, Afganistan, informație din luna mai 2007, (b) se crede că se află în zona de frontieră Afganistan/Pakistan. Data desemnării de către ONU: 23.2.2001.

                  16.

                  Ahmed Jan Akhund.

                     Titlu: maulavi. Motivele includerii pe listă: ministru al apei și electricității în regimul taliban. Data nașterii: între 1958 și 1963. Locul nașterii: provincia Kandahar, Afganistan. Cetățenie: afgană. Data desemnării de către ONU: 25.1.2001.

                  17.

                  Attiqullah Akhund.

                     Titlu: maulavi. Motivele includerii pe listă: ministru adjunct al agriculturii în regimul taliban. Data nașterii: aproximativ 1953. Locul nașterii: districtul Shawali Kott, Kandahar, Afganistan. Cetățenie: afgană. Data desemnării de către ONU: 23.2.2001.

                  18.

                  Hamidullah Akhund.

                     Titlu: mollah. Motivele includerii pe listă: șeful Ariana Afghan Airlines în regimul taliban. Data nașterii: aproximativ 1968. Locul nașterii: provincia Kandahar, Afganistan. Cetățenie: afgană. Data desemnării de către ONU: 25.1.2001.

                  19.

                  Mohammad Hassan Akhund.

                     Titlu: (a) mollah, (b) hagi. Motivele includerii pe listă: (a) prim-vicepreședinte al Consiliului de miniștri în regimul Taliban, (b) ministru de externe înainte de Wakil Ahmad Mutawakil în regimul taliban, (c) guvernator al Kandaharului în regimul taliban. Data nașterii: aproximativ 1958. Locul nașterii: Kandahar, Afganistan. Cetățenie: afgană. Alte informații: (a) Membru al facțiunii Malwhavi Khaalis, una din cele șapte facțiuni ale Jihadului împotriva sovieticilor, (b) absolvent al unei madrassa din Quetta, Pakistan, (c) colaborator apropiat al mollahului Omar. Data desemnării de către ONU: 25.1.2001.

                  20.

                  Mohammad Hassan Akhund.

                     Titlu: mollah. Motivele includerii pe listă: ministru al sănătății publice în regimul taliban. Data nașterii: aproximativ 1963. Locul nașterii: Kandahar, Afganistan. Cetățenie: afgană. Data desemnării de către ONU: 25.1.2001.

                  21.

                  Mohammad Essa Akhund.

                     Titlu: (a) alhaj, (b) mollah Motivele includerii pe listă: ministru al apelor, salubrității și electricității în regimul taliban. Data nașterii: aproximativ 1958. Locul nașterii: districtul Spinboldak, provincia Kandahar, Afganistan. Cetățenie: afgană. Data desemnării de către ONU: 25.1.2001.

                  22.

                  Ubaidullah Akhund [alias
                     (a) Obaidullah Akhund, (b) Obaid Ullah Akhund].

                     Titlu (a) mollah, (b) hagi, (c) maulavi. Motivele includerii pe listă: ministru al apărării în regimul taliban. Data nașterii: aproximativ 1968. Locul nașterii: provincia Kandahar, Afganistan. Cetățenie: afgană. Alte informații: (a) Este unul dintre adjuncții mollahului Omar, (b) membru al conducerii talibane însărcinat cu operații militare. Data desemnării de către ONU: 25.1.2001.

                  23.

                  Ahmad Jan Akhundzada Shukoor Akhundzada [alias
                     (a) Ahmad Jan Akhunzada (b) Ahmad Jan Akhund Zada].

                     Titlu: (a) maulavi (b) mollah. Motivele includerii pe listă: guvernator al provinciei Zabol (Afganistan) în regimul taliban. Locul nașterii: provincia Uruzgan, Afganistan. Cetățenie: afgană. Alte informații: Membru al talibanilor responsabil de provincia Uruzgan, Afganistan, informație datând de la începutului anului 2007. Data desemnării de către ONU: 25.1.2001.

                  24.

                  Mohammad Eshaq Akhunzada.

                     Titlu: maulavi. Motivele includerii pe listă: guvernator al provinciei Laghman (Afganistan) în regimul taliban. Data nașterii: între 1963 și 1968. Locul nașterii: districtul Qarabajh, provincia Ghazni, Afganistan. Cetățenie: afgană. Data desemnării de către ONU: 23.2.2001.

                  25.

                  Agha Jan Alizai [alias
                     (a) Haji Agha Jan Alizai (b) Hajji Agha Jan (c) Agha Jan Alazai (d) Haji Loi Lala (e) Loi Agha].

                     Titlu: hagi. Data nașterii: (a)15.10.1963, (b)14.2.1973, (c) 1967, (d) aproximativ 1957. Locul nașterii: (a) satul Hitemchai, provincia Helmand, Afganistan, (b) Kandahar, Afganistan. Cetățenie: afgană. Data desemnării de către ONU: 4.11.2010.

                     Informații suplimentare din rezumatul motivelor includerii pe listă comunicat de Comitetul de sancțiuni:

                  Agha Jan Alizai a gestionat una dintre cele mai mari rețele de trafic de droguri din Helmand, Afganistan, și a pus la dispoziție talibanilor fonduri în schimbul protejării activităților sale de trafic cu stupefiante. În 2008, un grup de traficanți de stupefiante, printre care Alizai, a convenit să plătească impozitul taliban pe terenul pe care se plantase mac opiaceu, în schimbul acordului talibanilor de a organiza transportul materialelor stupefiante. Totodată, talibanii au convenit să asigure securitatea traficanților de stupefiante și a locurilor de depozitare a acestora, în schimbul asigurării de către traficanți a adăpostirii și a transportului luptătorilor talibani. Alizai a fost, de asemenea, implicat în achiziționarea de arme pentru talibani și a călătorit frecvent în Pakistan pentru a se întâlni cu lideri talibani de rang înalt. În același timp, Alizai a facilitat achiziționarea de pașapoarte iraniene frauduloase de către membrii talibani, pentru a facilita călătoria acestora în Iran în scop de antrenament. În 2009, Alizai a pus la dispoziția unui comandant taliban un pașaport și fonduri pentru călătoria acestuia în Iran.

                  26.

                     Allahdad (alias Akhund).

                     Titlu: maulavi. Motivele includerii pe listă: ministru al construcțiilor în regimul taliban. Data nașterii: aproximativ 1953. Locul nașterii: districtul Spinboldak, provincia Kandahar, Afganistan. Cetățenie: afgană. Data desemnării de către ONU: 31.1.2001.

                  27.

                  Aminullah Amin.

                     Titlu: maulavi. Motivele includerii pe listă: guvernator al provinciei Saripul (Afganistan) în regimul taliban. Cetățenie: afgană. Data desemnării de către ONU: 23.2.2001.

                  28.

                  Mohammad Sadiq Amir Mohammad.

                     Titlu: (a) alhaj, (b) maulavi. Motivele includerii pe listă: directorul agenției afgane pentru comerț, Peshawar, în regimul taliban. Data nașterii: 1934. Locul nașterii: Ghazni, Afganistan. Cetățenie: afgană. Pașaport nr.: SE 011252 (pașaport afgan). Data desemnării de către ONU: 25.1.2001.

                  29.

                  Muhammad Taher Anwari [alias
                     (a) Mohammad Taher Anwari, (b) Haji Mudir].

                     Titlu: mollah. Motivele includerii pe listă: (a) director al afacerilor administrative în regimul taliban, (b) ministru al finanțelor în regimul taliban. Data nașterii: aproximativ 1961. Locul nașterii: districtul Zurmat, provincia Paktia, Afganistan. Cetățenie: afgană. Data desemnării de către ONU: 23.2.2001.

                  30.

                  Arefullah Aref.

                     Titlu: maulavi. Motivele includerii pe listă: ministru adjunct de finanțe în regimul taliban. Data nașterii: aproximativ 1958. Locul nașterii: districtul Zurmat, provincia Paktia, Afganistan. Cetățenie: afgană. Data desemnării de către ONU: 31.1.2001.

                  31.

                  Sayed Esmatullah Asem (alias Esmatullah Asem).

                     Titlu: maulavi. Motivele includerii pe listă: (a) ministru adjunct pentru prevenirea viciului și promovarea virtuții în regimul taliban, (b) secretar general al Societății Afgane Semiluna Roșie (SASR) în regimul taliban. Data nașterii: aproximativ 1967. Locul nașterii: provincia Ningarhar, Afganistan. Cetățenie: afgană. Alte informații: (a) membru al conducerii talibane din luna mai 2007, (b) se presupune că se află în zona de frontieră Afganistan/Pakistan, (c) membru al consiliului talibanilor din Peshawar. Data desemnării de către ONU: 23.2.2001.

                  32.

                     Atiqullah.

                     Titlu: (a) hagi, (b) molla. Motivele includerii pe listă: ministru adjunct al lucrărilor publice în regimul taliban. Cetățenie: afgană. Data desemnării de către ONU: 31.1.2001.

                     Informații suplimentare din rezumatul motivelor includerii pe listă comunicat de Comitetul de sancțiuni:

                              După cucerirea Kabulului de către talibani în 1996, Atiqullah a fost numit într-o funcție în Kandahar. În 1999 sau 2000, a fost numit prim-viceministru al agriculturii și, ulterior, ministru adjunct al lucrărilor publice în regimul taliban.

                              După căderea regimului taliban, Atiqullah a devenit agent operativ taliban în sudul Afganistanului. În 2008, a devenit adjunct al guvernatorului taliban al provinciei Helmand, Afganistan.

                  33.

                     Azizirahman.

                     Titlu: dl Motivele includerii pe listă: secretar III, „ambasada” talibanilor, Abu Dhabi. Cetățenie: afgană. Data desemnării de către ONU: 25.1.2001.

                  34.

                  Abdul Ghani Baradar (alias Mullah Baradar Akhund).

                     Titlu: mollah. Motivele includerii pe listă: ministru adjunct al apărării în regimul taliban. Data nașterii: aproximativ 1968. Locul nașterii: satul Weetmak, districtul Dehrawood, provincia Uruzgan, Afganistan. Cetățenie: afgană. Alte informații: (a) face parte din tribul Popalzai, (b) informație din luna mai 2007, înalt comandant militar taliban și membru al „Consiliului Quetta” al talibanilor, (c) se presupune că se află în zona de frontieră Afganistan/Pakistan. Data desemnării de către ONU: 23.2.2001.

                  35.

                  Shahabuddin Delawar.

                     Titlu: maulavi. Motivele includerii pe listă: adjunct al Curții Supreme în regimul taliban. Data nașterii: 1957. Locul nașterii: provincia Logar, Afganistan. Cetățenie: afgană. Alte informații: se presupune că se află în zona de frontieră Afganistan/Pakistan. Data desemnării de către ONU: 23.2.2001.

                  36.

                     Dost Mohammad (alias Doost Mohammad).

                     Titlu: (a) mollah, (b) maulavi. Motivele includerii pe listă: guvernator al provinciei Ghazni în regimul taliban. Data nașterii: între 1968 și 1973. Locul nașterii: districtul Daman, provincia Kandahar, Afganistan. Cetățenie: afgană. Alte informații: (a) unul dintre comandanții militari talibani, informație datând din mai 2007 (b) se presupune că se află în zona de frontieră Afganistan/Pakistan. Data desemnării de către ONU: 25.1.2001.

                  37.

                  Mohammad Azam Elmi.

                     Titlu: maulavi. Motivele includerii pe listă: ministru adjunct al minelor și industriei în regimul taliban. Data nașterii: aproximativ 1968. Cetățenie: afgană. Alte informații: raportat a fi decedat în 2005. Data desemnării de către ONU: 23.2.2001.

                  38.

                     Faiz.

                     Titlu: maulavi. Motivele includerii pe listă: șef al Serviciului de Informații, Ministerul Afacerilor Externe, în regimul taliban. Data nașterii: aproximativ 1969. Locul nașterii: provincia Ghazni, Afganistan. Cetățenie: afgană. Data desemnării de către ONU: 23.2.2001.

                  39.

                  Rustum Hanafi Habibullah (alias Rostam Nuristani).

                     Titlu: maulavi. Motivele includerii pe listă: ministru adjunct al lucrărilor publice în regimul taliban. Data nașterii: aproximativ 1963. Locul nașterii: Dara Kolum, districtul Do Aab, provincia Nuristan, Afganistan. Cetățenie: afgană. Alte informații: Membru al talibanilor responsabil pentru provincia Nuristan, Afganistan, informație datând din mai 2007. Data desemnării de către ONU: 25.1.2001.

                  40.

                  Gul Ahmad Hakimi.

                     Titlu: maulavi. Motivele includerii pe listă: atașat comercial, „consulatul general” al talibanilor, Karachi. Cetățenie: afgană. Data desemnării de către ONU: 25.1.2001.

                  41.

                  Abdullah Hamad.

                     Titlu: maulavi. Motivele includerii pe listă: consul general, „consulatul general” al talibanilor, Quetta, Pakistan. Data nașterii: 1972. Locul nașterii: Helmand, Afganistan. Cetățenie: afgană. Pașaport nr.: D 00857 (eliberat la 20.11.1997). Data desemnării de către ONU: 25.1.2001.

                  42.

                     Hamdullah.

                     Titlu: maulavi. Motivele includerii pe listă: atașat pentru repatriere, „consulatul general” al talibanilor, Quetta. Cetățenie: afgană. Data desemnării de către ONU: 25.1.2001.

                  43.

                  Zabihullah Hamidi;

                     Motivele includerii pe listă: ministru adjunct al învățământului superior în regimul taliban. Cetățenie: afgană. Data desemnării de către ONU: 23.2.2001.

                  44.

                  Din Mohammad Hanif (alias Qari Din Mohammad).

                     Titlu: qari. Motivele includerii pe listă: (a) ministru al planificării în cadrul regimului taliban, (b) ministru al învățământului superior în cadrul regimului taliban. Data nașterii: aproximativ 1955. Locul nașterii: provincia Badakhshan, Afganistan. Cetățenie: afgană. Data desemnării de către ONU: 25.1.2001.

                  45.

                  Abdul Jalil Haqqani (alias Nazar Jan).

                     Titlu: (a) maulavi, (b) mollah. Motivele includerii pe listă: ministru adjunct al afacerilor externe în regimul taliban. Data nașterii: aproximativ 1963. Locul nașterii: districtul Arghandaab, provincia Kandahar, Afganistan. Cetățenie: afgană. Alte informații: (a) se presupune că se află în zona de frontieră Afganistan/Pakistan, (b) membru al conducerii talibane, informație datând din luna mai 2007, (c) membru al comisiei financiare a consiliului taliban. Data desemnării de către ONU: 25.1.2001.

                  46.

                  Badruddin Haqqani (alias Atiqullah).

                     Adresa: Miram Shah, Pakistan. Data nașterii: aproximativ 1975-1979. Alte informații: (a) comandant al operațiunilor rețelei Haqqani și membru al shurei talibanilor din Miram Shah, (b) a contribuit la organizarea unor atacuri împotriva unor ținte din sud-estul Afganistanului, (c) fiul lui Jalaluddin Haqqani, fratele lui Sirajuddin Jallaloudine Haqqani și al lui Nasiruddin Haqqani, nepotul lui Khalil Ahmed Haqqani. Data desemnării de către ONU: 11.5.2011.

                     Informații suplimentare din rezumatul motivelor includerii pe listă comunicat de Comitetul de sancțiuni:

                              Badruddin Haqqani este comandantul de operații al rețelei Haqqani, o grupare de militanți afiliată talibanilor, care desfășoară activități în Waziristanul de Nord, în zonele tribale din Pakistan administrate la nivel federal. Rețeaua Haqqani s-a aflat în fruntea activității insurgente din Afganistan, responsabilă pentru multe atacuri cu impact foarte mare. Conducerea rețelei Haqqani este formată din cei mai în vârstă trei fii ai fondatorului rețelei, Jalaluddin Haqqani (TI.H.40.01.), care s-a alăturat regimului taliban al mollahului Mohammed Omar (TI.O.4.01.) la mijlocul anilor ‛90. Badruddin este fiul lui Jalaluddin și fratele lui Nasiruddin Haqqani (TI.H.146.10.) și al lui Sirajuddin Haqqani (TI.H.144.07.), precum și nepotul lui Khalil Ahmed Haqqani (TI.H.150.11.).

                              Badruddin contribuie la conducerea insurgenților asociați talibanilor și a luptătorilor străini în atacurile împotriva țintelor din sud-estul Afganistanului. Badruddin este membru al shurei talibanilor din Miram Shah, care are autoritate asupra activităților rețelei Haqqani.

                              Se presupune, de asemenea, că Badruddin răspunde de răpirile pentru rețeaua Haqqani. A răspuns de răpirile a numeroși afgani și cetățeni străini în zona de frontieră dintre Afganistan și Pakistan.

                  47.

                  Ezatullah Haqqani.

                     Titlu: maulavi. Motivele includerii pe listă: ministru adjunct al planificării în regimul taliban. Data nașterii: aproximativ 1957. Locul nașterii: provincia Laghman, Afganistan. Cetățenie: afgană. Alte informații: se presupune că se află în zona de frontieră Afganistan/Pakistan. Data desemnării de către ONU: 23.2.2001.

                  48.

                  Jalaluddin Haqqani [alias
                     (a) Jalaluddin Haqani, (b) Jallalouddin Haqqani, (c) Jallalouddine Haqani].

                     Titlu: maulavi. Motivele includerii pe listă: ministru al afacerilor frontaliere în regimul taliban. Data nașterii: aproximativ 1942. Locul nașterii: provincia Khost, districtul Zadran, Afganistan. Cetățenie: afgană. Alte informații: (a) tatăl lui Sirajuddin Jallaloudine Haqqani; (b) se presupune că se află în zona de frontieră Afganistan/Pakistan; (c) deși fusese raportat ca decedat în iunie 2007, în mai 2008 era încă în viață. Data desemnării de către ONU: 31.1.2001.

                  49.

                  Khalil Ahmed Haqqani [alias
                     (a) Khalil Al-Rahman Haqqani, (b) Khalil ur Rahman Haqqani, (c) Khaleel Haqqani].

                     Titlu: hagi. Adresa: (a) Peshawar, Pakistan; (b) lângă Dergey Manday Madrasa în satul Dergey Manday, lângă Miram Shah, Waziristanul de Nord, zonele tribale din Pakistan administrate federal, (c) satul Kayla, lângă Miram Shah, Waziristanul de Nord, zonele tribale din Pakistan administrate federal; (d) satul Sarana Zadran, provincia Paktia, Afganistan. Data nașterii: (a)1.1.1966, (b) între 1958 și 1964. Cetățenie: afgană. Alte informații: (a) membru de rang înalt al rețelei Haqqani, care funcționează în Waziristanul de Nord în zonele tribale administrate la nivel federal din Pakistan; (b) anterior, călătorise și colectase fonduri în Dubai, Emiratele Arabe Unite; (c) este fratele lui Jalaluddin Haqqani și unchiul lui Sirajuddin Jallaloudine Haqqani. Data desemnării de către ONU: 9.2.2011.

                     Informații suplimentare din rezumatul motivelor includerii pe listă comunicat de Comitetul de sancțiuni:

                              Khalil Ahmed Haqqani este membru de rang înalt al rețelei Haqqani, o grupare de militanți afiliată talibanilor, care desfășoară activități în Waziristanul de Nord, în zonele tribale din Pakistan administrate la nivel federal. Aflată în fruntea activității insurgente din Afganistan, rețeaua Haqqani a fost înființată de fratele lui Khalil Haqqani, Jalaluddin Haqqani (TI.H.40.01.), care s-a alăturat regimului taliban al mollahului Mohammed Omar (TI.0.4.01.) la mijlocul anilor ‛90.

                              Khalil Haqqani este implicat în activități de colectare de fonduri în numele talibanilor și al rețelei Haqqani, călătorind adeseori în străinătate pentru a se întâlni cu finanțatori. Din septembrie 2009, Khalil Haqqani a călătorit în statele din Golf și a colectat fonduri din surse aflate în aceste state, precum și din surse aflate în Asia de Sud și Asia de Est.

                              Totodată, Khalil Haqqani asigură sprijin talibanilor și rețelei Haqqani care acționează în Afganistan. La începutul anului 2010, Khalil Haqqani furniza fonduri celulelor talibane din provincia Logar, Afganistan. În 2009, Khalil Haqqani a pus la dispoziție și a controlat aproximativ 160 de combatanți în provincia Logar, Afganistan, și a fost una dintre persoanele responsabile de detenția prizonierilor inamici capturați de talibani și de rețeaua Haqqani. Khalil Haqqani a primit ordine pentru operațiile talibane din partea nepotului său, Sirajuddin Haqqani (TI.H.144.07.).

                              Khalil Haqqani a acționat totodată în numele Al-Qaida (QE.A.4.01.) și a avut legături cu operațiile militare ale acesteia. În 2002, Khalil Haqqani a desfășurat bărbați pentru a consolida elementele Al-Qaida din provincia Paktia, Afganistan.

                  50.

                  Mohammad Moslim Haqqani (alias Moslim Haqqani).

                     Titlu: maulavi. Motivele includerii pe listă: (a) ministru adjunct al hajului și cultelor în regimul taliban, (b) ministru adjunct al învățământului superior în regimul taliban. Data nașterii: aproximativ 1958. Locul nașterii: provincia Baghlan, Afganistan Cetățenie: afgană. Alte informații: se presupune că se află în zona de frontieră Afganistan/Pakistan. Data desemnării de către ONU: 25.1.2001.

                  51.

                  Mohammad Salim Haqqani.

                     Titlu: maulavi Motivele includerii pe listă: ministru adjunct însărcinat cu prevenirea viciului și propagarea virtuții în regimul taliban Data nașterii: aproximativ 1967. Cetățenie: afgană. Alte informații: din provincia Laghman. Data desemnării de către ONU: 31.1.2001

                  52.

                  Nasiruddin Haqqani [alias
                     (a) Naseer Haqqani, (b) Dr. Naseer Haqqani, (c) Nassir Haqqani, (d) Nashir Haqqani, (e) Naseruddin, (f) Dr. Alim Ghair].

                     Adresa: Pakistan. Data nașterii: aproximativ 1970-1973. Locul nașterii: Afganistan. Cetățenie: afgană. Alte informații: Asociat cu rețeaua Haqqani, care funcționează în Waziristanul de Nord în zonele tribale administrate la nivel federal din Pakistan. Data desemnării de către ONU: 20.7.2010.

                     Informații suplimentare din rezumatul motivelor includerii pe listă comunicat de Comitetul de sancțiuni:

                              Rețeaua Haqqani este o grupare de militanți afiliată talibanilor, care desfășoară activități în Waziristanul de Nord, în zonele tribale din Pakistan administrate la nivel federal. S-a aflat în fruntea activității insurgente din Afganistan, responsabilă pentru multe atacuri cu impact ridicat. Rețeaua Haqqani este condusă de cei mai în vârstă trei fii ai lui Jalaluddin Haqqani (TI.H.40.01.), dintre care unul este Nasiruddin Haqqani.

                              Nasiruddin Haqqani are rolul de emisar al rețelei Haqqani și își petrece o mare parte din timp strângând fonduri. În 2004, Haqqani a călătorit în Arabia Saudită împreună cu un asociat taliban pentru a strânge fonduri pentru talibani. De asemenea, în 2004 a pus la dispoziție fonduri pentru militanții din Afganistan în scopul perturbării alegerilor prezidențiale afgane. Cel puțin între 2005 și 2008, Nasiruddin Haqqani a strâns fonduri pentru rețeaua Haqqani în cursul a diferite călătorii de strângere de fonduri, inclusiv prin deplasări periodice în Emiratele Arabe Unite în 2007 și o călătorie de strângere de fonduri într-un alt stat din Golf în 2008. La jumătatea anului 2007, Haqqani avea, conform rapoartelor, trei surse principale de finanțare: donații din partea regiunii Golfului, traficul de droguri și plăți din partea Al-Qaida (QE.A.4.01.). Spre sfârșitul anului 2009, Nasiruddin Haqqani a primit mai multe sute de mii de dolari din partea unor indivizi din Peninsula Arabă asociați cu Al-Qaida în scopul utilizării pentru activități ale rețelei Haqqani.

                  53.

                  Sayyed Mohammed Haqqani (alias Sayyed Mohammad Haqqani).

                     Titlu: mollah. Motivele includerii pe listă: (a) director al afacerilor administrative în regimul taliban, (b) șeful informațiilor și culturii în provincia Kandahar în timpul regimului taliban. Data nașterii: aproximativ 1965. Locul nașterii: provincia Kandahar, Afganistan. Cetățenie: afgană. Alte informații: (a) absolvent al Haqqaniya Madrrassa în Pakistan, (b) se presupune că a avut relații strânse cu liderul talibanilor mollahul Mohammad Omar, (c) se presupune că se află în zona de frontieră Afganistan/Pakistan. Data desemnării de către ONU: 31.1.2001.

                     Informații suplimentare din rezumatul motivelor includerii pe listă comunicat de Comitetul de sancțiuni:

                  Sayyed Mohammed Haqqani este aliat cu Gulbbudin Hekmatyar (QI.H.88.03.) și este de mult timp un susținător al mollahului Mohammed Omar (TI.O.4.01.). În calitate de director al afacerilor administrative în regimul taliban, a distribuit cărți de identitate afgane unor străini asociați cu Al-Qaida care au luptat în Afganistan și a strâns o cantitate semnificativă de fonduri de la aceștia.
                  Sayyed Mohammed Haqqani s-a întâlnit de mai multe ori cu Aiman Muhammed Rabi al-Zawahiri (QI.A.6.01.) și cu Farhad, secretarul lui Mohammed Omar, în 2003 și 2004. A deschis o librărie în bazarul din Qissa Khwani, în Peshawar, Pakistan, implicată în finanțarea talibanilor. În martie 2009, era încă lider activ al revoltei talibane.

                  54.

                  Sirajuddin Jallaloudine Haqqani [alias
                     (a) Siraj Haqqani, (b) Serajuddin Haqani, (c) Siraj Haqani, (d) Saraj Haqani, (e) Khalifa].

                     Motivele includerii pe listă: Na’ib Amir (comandant adjunct) Adresa: (a) cartierul Kela/cartierul Danda, Miramshah, Waziristanul de Nord, Pakistan, (b) Manba’ul uloom Madrasa, Miramshah, Waziristanul de Nord, Pakistan, (c) Dergey Manday Madrasa, Miramshah, Waziristanul de Nord, Pakistan. Data nașterii: aproximativ 1977/1978. Locul nașterii: (a) Danda, Miramshah, Waziristanul de Nord, Pakistan, (b) satul Srana, districtul Garda Saray, provincia Paktia, Afganistan, (c) districtul Neka, provincia Paktika, Afganistan, (d) provincia Khost, Afganistan. Cetățenie: afgană. Alte informații: (a) Din 2004, important comandant de operații în regiunile din estul și sudul Afganistanului. (b) fiul lui Jallaloudine Haqani. (c) Face parte din secțiunea Sultan Khel, tribul Zardan din districtul Garda Saray, provincia Paktia, Afganistan. (d) Se presupune că se află în zona de frontieră dintre Afganistan și Pakistan. Data desemnării de către ONU: 13.9.2007.

                  55.

                  Abdul Hai Hazem.

                     Titlu: maulavi Motivele includerii pe listă: secretar I, „consulatul general” al talibanilor, Quetta, Pakistan. Data nașterii: 1971. Locul nașterii: Ghazni, Afganistan. Cetățenie: afgană. Pașaport nr.: D 0001203. Data desemnării de către ONU: 25.1.2001.

                  56.

                     Hidayatullah (alias Abu Turab).

                     Motivele includerii pe listă: ministru adjunct al aviației civile în regimul taliban. Data nașterii: aproximativ 1968. Locul nașterii: districtul Arghandab, provincia Kandahar, Afganistan. Cetățenie: afgană. Data desemnării de către ONU: 8.3.2001.

                  57.

                  Abdul Rahman Ahmad Hottak (alias Hottak Sahib).

                     Titlu: maulavi Motivele includerii pe listă: ministru adjunct (însărcinat cu cultura) al informațiilor și culturii în regimul taliban. Data nașterii: aproximativ 1957. Locul nașterii: provincia Ghazni, Afganistan. Cetățenie: afgană. Data desemnării de către ONU: 25.1.2001.

                  58.

                  Najibullah Haqqani Hydayetullah (alias Najibullah Haqani).

                     Titlu: maulavi. Motivele includerii pe listă: ministru adjunct al finanțelor în regimul taliban. Data nașterii: aproximativ 1964. Cetățenie: afgană. Alte informații: (a) provine din estul Afganistanului, (b) membru al „consiliului” talibanilor în provincia Kunar, Afganistan, informație datând din mai 2007 (c) văr al lui maulavi Noor Jalal. Data desemnării de către ONU: 23.2.2001.

                  59.

                  Gul Agha Ishakzai [alias
                     (a) Mullah Gul Agha, (b) Mullah Gul Agha Akhund, (c) Hidayatullah, (d) Haji Hidayatullah, (e) Hayadatullah].

                     Adresa: Pakistan. Data nașterii: aproximativ 1972. Locul nașterii: Band-e-Timor, Kandahar, Afganistan. Alte informații: Face parte dintr-un consiliu taliban recent înființat care coordonează colectarea zakatului (impozit islamic) din provincia Baluchistan, Pakistan. Data desemnării de către ONU: 20.7.2010.

                     Informații suplimentare din rezumatul motivelor includerii pe listă comunicat de Comitetul de sancțiuni:

                              Gul Agha Ishakzai este șeful comisiei financiare a talibanilor și face parte dintr-un consiliu al talibanilor recent înființat care coordonează strângerea zakatului (impozit islamic) din provincia Baluchistan, Pakistan. De asemenea, a strâns bani pentru atacurile sinucigașe din Kandahar, Afganistan, și a fost implicat în eliberarea de fonduri pentru luptători talibani și pentru familiile acestora.

                              Prieten din copilărie cu liderul taliban mollahul Mohammad Omar (TI.O.4.01.), Gul Agha Ishakzai a servit drept principalul agent responsabil de finanțe al lui Omar și a fost unul dintre cei mai apropiați consilieri ai acestuia. Într-o anumită perioadă, nimeni nu avea permisiunea de a se întâlni cu mollahul Omar fără aprobarea lui Gul Agha Ishakzai. A locuit în palatul prezidențial împreună cu Omar în timpul regimului taliban.

                              În decembrie 2005, Gul Agha Ishakzai a facilitat transportul de persoane și de mărfuri către taberele de antrenament ale talibanilor; la sfârșitul anului 2006, a călătorit în străinătate pentru a procura piese de schimb pentru arme.

                  60.

                  Noor Jalal (alias Nur Jalal).

                     Titlu: maulavi. Motivele includerii pe listă: ministru adjunct (însărcinat cu chestiunile administrative) al afacerilor interne în regimul taliban. Data nașterii: aproximativ 1960. Locul nașterii: provincia Kunar, Afganistan. Cetățenie: afgană. Data desemnării de către ONU: 23.2.2001.

                  61.

                  Qudratullah Jamal (alias Haji Sahib).

                     Titlu: maulavi. Motivele includerii pe listă: ministru al informațiilor în regimul taliban. Data nașterii: aproximativ 1963. Locul nașterii: Gardez, provincia Paktia, Afganistan. Cetățenie: afgană. Alte informații: se presupune că se află în zona de frontieră Afganistan/Pakistan. Data desemnării de către ONU: 25.1.2001.

                  62.

                  Saleh Mohammad Kakar (alias Saleh Mohammad).

                     Data nașterii: aproximativ 1962. Locul nașterii: satul Nulgham, disctrictul Panjwai, Kandahar, Afganistan. Cetățenie: afgană. Alte informații: A deținut un magazin de vânzare de automobile în Kandahar, Afganistan. Data desemnării de către ONU: 4.11.2010.

                     Informații suplimentare din rezumatul motivelor includerii pe listă comunicat de Comitetul de sancțiuni:

                  Saleh Mohammad Kakar este un traficant de stupefiante care a condus o rețea de trafic organizată în provinciile Kandahar și Helmand, Afganistan, rețea care a furnizat sprijin logistic și financiar talibanilor. Înainte de a fi arestat de către autoritățile afgane, Saleh Mohammad Kakar a condus laboratoare de procesare a heroinei în zona Band-e-Timor din provincia Kandahar, laboratoare protejate de talibani. Kakar a fost în contact cu lideri talibani de rang înalt, a strâns fonduri în numerar în numele acestora de la traficanții de stupefiante și a gestionat și ascuns fonduri aparținând unor membri talibani importanți. De asemenea, a fost responsabil pentru facilitarea plăților de taxe către talibani în numele traficanților de stupefiante. Kakar a deținut un magazin de vânzare de automobile în Kandahar și a pus la dispoziția talibanilor vehicule spre a fi folosite la atentatele sinucigașe.

                  63.

                  Rahamatullah Kakazada [alias
                     (a) Rehmatullah, (b) Kakazada, (c) Mullah Nasir].

                     Titlu: (a) maulavi, (b) mollah. Motivele includerii pe listă: consul general, „consulatul general” al talibanilor, Karachi, Pakistan. Data nașterii: 1968. Locul nașterii: Ghazni, Afganistan. Cetățenie: afgană. Pașaport nr.: D 000952 (pașaport afgan eliberat la 7.1.1999). Alte informații: „Guvernator” taliban al provinciei Ghazni, Afganistan, începând din mai 2007. Data desemnării de către ONU: 25.1.2001.

                  64.

                  Abdul Rauf Khadem.

                     Titlu: mollah. Motivele includerii pe listă: comandant al corpului central în regimul taliban. Data nașterii: între 1958 și 1963. Locul nașterii: Uruzgan/Kandahar, Afganistan. Cetățenie: afgană. Data desemnării de către ONU: 23.2.2001

                  65.

                  Khairullah Khairkhwah (alias Mullah Khairullah Khairkhwah).

                     Titlu: (a) maulavi (b) mollah. Motivele includerii pe listă: (a) guvernatorul provinciei Herat (Afganistan) în regimul taliban, (b) purtător de cuvânt al regimului taliban, (c) guvernatorul provinciei Kabul în regimul taliban, (d) ministrul afacerilor interne în regimul taliban. Data nașterii: aproximativ 1963. Locul nașterii: districtul Arghistan, provincia Kandahar, Afganistan Cetățenie: afgană. Alte informații: În arest în iunie 2007. Data desemnării de către ONU: 25.1.2001.

                  66.

                  Abdul Razaq Akhund Lala Akhund.

                     Titlu: mollah. Motivele includerii pe listă: (a) ministrul afacerilor interne în regimul taliban, (b) șeful poliției din Kabul în regimul taliban. Data nașterii: aproximativ 1958. Locul nașterii: districtul Spin Boldak, provincia Kandahar, Afganistan, în zona frontierei cu districtul Chaman, Quetta, Pakistan. Alte informații: se crede că se află în zona de frontieră Afganistan/Pakistan. Data desemnării de către ONU: 25.1.2001.

                  67.

                  Jan Mohmmad Madani.

                     Titlu: dl Motivele includerii pe listă: însărcinat cu afaceri, ambasada talibanilor, Abu Dhabi. Cetățenie: afgană. Data desemnării de către ONU: 25.1.2001.

                  68.

                  Zia-ur-Rahman Madani (alias
                     (a) Ziaurrahman Madani, (b) Zaia u Rahman Madani, (c) Madani Saheb)

                     Titlu: maulavi. Motivele includerii pe listă: guvernator al provinciei Logar în regimul taliban. Data nașterii: aproximativ 1960. Locul nașterii: Taliqan, provincia Takhar, Afganistan. Cetățenie: afgană. Alte informații: (a) implicat în traficul de droguri, (b) responsabil cu problemele militare ale talibanilor în provincia Takhar, Afganistan, din luna mai 2007, (c) responsabil de provincia Nangahrar. Data desemnării de către ONU: 23.2.2001.

                  69.

                  Abdul Latif Mansur (alias Abdul Latif Mansoor).

                     Titlu: maulavi. Motivele includerii pe listă: ministru al agriculturii în regimul taliban. Data nașterii: aproximativ 1968. Locul nașterii: districtul Zurmat, provincia Paktia, Afganistan. Cetățenie: afgană. Alte informații: Membru al consiliului taliban „Miram Shah”, informație datând din mai 2007. Data desemnării de către ONU: 31.1.2001.

                  70.

                  Mohammadullah Mati.

                     Titlu: maulavi. Motivele includerii pe listă: ministru al lucrărilor publice în regimul taliban. Locul nașterii: districtul Arghandab, provincia Kandahar, Afganistan. Cetățenie: afgană. Data desemnării de către ONU: 25.1.2001.

                  71.

                     Matiullah;

                     Titlu: mollah. Motivele includerii pe listă: director al biroului vamal din Kabul în regimul taliban. Data nașterii: aproximativ 1973. Locul nașterii: districtul Daman, provincia Kandahar, Afganistan. Cetățenie: afgană. Data desemnării de către ONU: 23.2.2001.

                  72.

                  Akhtar Mohammad Maz-Hari.

                     Titlu: maulavi. Motivele includerii pe listă: atașat pentru educație, „consulatul general” al talibanilor, Peshawar, Pakistan. Data nașterii: 1970. Locul nașterii: Kunduz, Afganistan. Cetățenie: afgană. Pașaport nr.: SE 012820 (pașaport afgan eliberat la 4.11.2000). Alte informații: raportat a fi decedat în 2007. Data desemnării de către ONU: 25.1.2001.

                  73.

                  Fazl Mohammad Mazloom [alias
                     (a) Molah Fazl, (b) Fazel Mohammad Mazloom].

                     Titlu: mollah. Motivele includerii pe listă: comandant adjunct al Statului Major la armatei în regimul taliban. Data nașterii: între 1963 și 1968. Locul nașterii: Uruzgan, Afganistan. Cetățenie: afgană. Data desemnării de către ONU: 23.2.2001.

                  74.

                  Nazar Mohammad.

                     Titlu: maulavi. Motivele includerii pe listă: guvernator al provinciei Kunduz (Afganistan) în regimul taliban. Cetățenie: afgană. Data desemnării de către ONU: 23.2.2001.

                  75.

                  Mohammad Homayoon.

                     Titlu: ing. Motivele includerii pe listă: ministru adjunct al apei și electricității în regimul taliban. Cetățenie: afgană. Data desemnării de către ONU: 23.2.2001.

                  76.

                  Mohammad Shafiq Mohammadi.

                     Titlu: maulavi. Motivele includerii pe listă: guvernator al provinciei Khost (Afganistan) în regimul taliban. Data nașterii: aproximativ 1948. Locul nașterii: provincia Uruzgan, Afganistan. Cetățenie: afgană. Data desemnării de către ONU: 25.1.2001.

                  77.

                  Abdul Kabir Mohammad Jan (alias A. Kabir).

                     Titlu: maulavi. Motivele includerii pe listă: (a) vicepreședinte pentru afaceri economice al Consiliului de Miniștri în regimul taliban, (b) guvernatorul provinciei Nangahrar în regimul taliban, (c) șeful zonei de est în regimul taliban. Data nașterii: aproximativ 1963. Locul nașterii: tribul zardran, provincia Paktia, Afganistan. Cetățenie: afgană. Alte informații: a participat activ la operațiunile teroriste din estul Afganistanului, (b) se presupune că se află în zona de frontieră dintre Afganistan și Pakistan. Data desemnării de către ONU: 25.1.2001.

                  78.

                  Mohammad Rasul.

                     Titlu: maulavi. Motivele includerii pe listă: guvernator al provinciei Nimroz (Afganistan) în regimul taliban. Data nașterii: între 1958 și 1963. Locul nașterii: districtul Spinboldak, provincia Kandahar, Afganistan. Cetățenie: afgană. Data desemnării de către ONU: 23.2.2001.

                  79.

                  Mohammad Wali.

                     Titlu: maulavi. Motivele includerii pe listă: ministru al departamentului de prevenire a viciului și propagare a virtuții în regimul taliban. Data nașterii: aproximativ 1965. Locul nașterii: provincia Kandahar, Afganistan. Cetățenie: afgană. Data desemnării de către ONU: 31.1.2001.

                     Informații suplimentare din rezumatul motivelor includerii pe listă comunicat de Comitetul de sancțiuni:

                  În calitatea sa de ministru al departamentului de prevenire a viciului și propagare a virtuții în regimul taliban, Mohammad Wali a recurs frecvent la tortură și la alte mijloace de intimidare a populației. Mohammad Wali rămâne activ în rândul talibanilor din provincia Kandahar, Afganistan, după căderea regimului taliban.

                  80.

                  Mohammad Yaqoub.

                     Titlu: maulavi. Motivele includerii pe listă: șeful BIA în regimul taliban. Cetățenie: afgană. Data desemnării de către ONU: 23.2.2001.

                  81.

                  Amir Khan Motaqi (alias Amir Khan Muttaqi).

                     Titlu: mollah. Motivele includerii pe listă: (a) ministru al educației în regimul taliban, (b) reprezentantul talibanilor în cadrul discuțiilor conduse de ONU în timpul regimul taliban. Data nașterii: aproximativ 1968. Locul nașterii: provincia Helmand, Afganistan. Cetățenie: afgană. Data desemnării de către ONU: 25.1.2001.

                  82.

                  Abdulhai Motmaen.

                     Titlu: maulavi. Motivele includerii pe listă: director, departamentul informației și culturii, Kandahar, Afganistan, în timpul regimului taliban. Data nașterii: aproximativ 1973. Locul nașterii: provincia Zabul, Afganistan. Cetățenie: afgană. Data desemnării de către ONU: 23.2.2001.

                  83.

                  Allah Dad Tayeb Wali Muhammad [alias
                     (a) Allah Dad Tayyab, (b) Allah Dad Tabeeb].

                     Titlu: (a) mollah, (b) hagi Motivele includerii pe listă: ministru adjunct al comunicației în regimul taliban. Data nașterii: aproximativ 1963. Locul nașterii: orașul Kandahar, Afganistan. Cetățenie: afgană. Data desemnării de către ONU: 25.1.2001.

                  84.

                  Najibullah Muhammad Juma (alias Najib Ullah).

                     Titlu: maulavi. Motivele includerii pe listă: consul general, „consulatul general” al talibanilor, Peshawar, Pakistan. Data nașterii: 1954. Locul nașterii: Farah. Cetățenie: afgană. Pașaport nr.: 00737 (pașaport afgan eliberat la 20.10.1996). Data desemnării de către ONU:25.1.2001.

                  85.

                  Mohammad Naim (alias Mullah Naeem).

                     Titlu: mollah. Motivele includerii pe listă: ministru adjunct al aviației civile în regimul taliban. Cetățenie: afgană. Data desemnării de către ONU: 23.2.2001.

                  86.

                     Nik Mohammad.

                     Titlu: maulavi. Motivele includerii pe listă: ministru adjunct al comerțului în regimul taliban. Cetățenie: afgană. Data desemnării de către ONU: 31.1.2001.

                  87.

                  Hamdullah Nomani.

                     Titlu: maulavi. Motivele includerii pe listă: funcționar de rang înalt la ministerul învățământului superior în regimul taliban. Data nașterii: aproximativ 1968. Locul nașterii: provincia Ghazni, Afganistan. Cetățenie: afgană. Data desemnării de către ONU: 23.2.2001.

                  88.

                  Mohammad Aleem Noorani.

                     Titlu: muftiu. Motivele includerii pe listă: secretar I, „consulatul general” al talibanilor, Karachi. Cetățenie: afgană. Data desemnării de către ONU: 25.1.2001.

                  89.

                  Nurullah Nuri.

                     Titlu: maulavi. Motivele includerii pe listă: (a) guvernatorul provinciei Balkh (Afganistan) în regimul taliban, (b) șeful zonei nordice în regimul taliban. Data nașterii: aproximativ 1958. Locul nașterii: districtul Shahjoe, provincia Zabul, Afganistan. Cetățenie: afgană. Data desemnării de către ONU: 25.1.2001.

                  90.

                  Abdul Manan Nyazi [alias
                     (a) Abdul Manan Nayazi (b) Abdul Manan Niazi (c) Baryaly (d) Baryalai].

                     Titlu: mollah. Motivele includerii pe listă: guvernatorul provinciei Kabul în regimul taliban. Data nașterii: aproximativ 1968. Locul nașterii: districtul Pashtoon Zarghoon, provincia Herat, Afganistan. Cetățenia: afgană. Alte informații: membru taliban responsabil de provincia Herat. se presupune că se află în zona de frontieră dintre Afganistan și Pakistan. Data desemnării de către ONU: 25.1.2001.

                  91.

                  Mohammed Omar.

                     Titlu: mollah. Motivele includerii pe listă: emirul drept-credincioșilor („Amir ul-Mumineen”), Afganistan. Data nașterii: aproximativ 1966. Locul nașterii: provincia Uruzgan, satul Adehrawood. Cetățenie: afgană. Data desemnării de către ONU: 31.1.2001.

                  92.

                  Abdul Jabbar Omari.

                     Titlu: maulavi. Motivele includerii pe listă: guvernator al provinciei Baghlan (Afganistan) în regimul taliban. Data nașterii: aproximativ 1958. Locul nașterii: Zabul, Afganistan. Cetățenie: afgană. Data desemnării de către ONU: 23.2.2001.

                  93.

                  Mohammad Ibrahim Omari.

                     Titlu: alhaj. Motivele includerii pe listă: ministru adjunct al afacerilor frontaliere în regimul taliban. Data nașterii: aproximativ 1958. Locul nașterii: valea Zadran, provincia Khost, Afganistan. Cetățenie: afgană. Data desemnării de către ONU: 23.2.2001.

                  94.

                  Nooruddin Turabi Muhammad Qasim (alias Noor ud Din Turabi).

                     Titlu: (a) mollah (b) maulavi. Motivele includerii pe listă: ministrul justiției în regimul taliban. Data nașterii: aproximativ 1963. Locul nașterii: (a) Kandahar, Afganistan, (b) districtul Chora, provincia Uruzgan, Afganistan. Cetățenie: afgană. Data desemnării de către ONU: 25.1.2001.

                  95.

                  Abdul Salam Hanafi Ali Mardan Qul [alias
                     (a) Abdussalam Hanifi, (b) Hanafi Saheb].

                     Titlu: (a) mollah (b) maulavi. Motivele includerii pe listă: ministru adjunct al educației în regimul taliban. Data nașterii: aproximativ 1968. Locul nașterii: districtul Darzab, districtul Faryab, Afganistan. Cetățenie: afgană. Alte informații: (a) Membru taliban responsabil de Afganistanul de Nord din luna mai 2007, (b) implicat în trafic de droguri. Data desemnării de către ONU: 23.2.2001.

                  96.

                  Abdul Ghafar Qurishi (alias Abdul Ghaffar Qureshi).

                     Titlu: maulavi. Motivele includerii pe listă: atașat pentru repatriere, „ambasada” talibanilor, Islamabad. Cetățenie: afgană. Data desemnării de către ONU: 25.1.2001.

                  97.

                  Yar Mohammad Rahimi.

                     Titlu: mollah. Motivele includerii pe listă: ministru al comunicației în regimul taliban. Data nașterii: aproximativ 1953. Locul nașterii: districtul Panjwaee, provincia Kandahar, Afganistan. Cetățenie: afgană. Data desemnării de către ONU: 25.1.2001.

                  98.

                  Mohammad Hasan Rahmani.

                     Titlu: mollah. Motivele includerii pe listă: guvernator al provinciei Kandahar (Afganistan) în regimul taliban. Data nașterii: aproximativ 1963. Locul nașterii: districtul Panjwae, provincia Kandahar, Afganistan. Cetățenie: afgană. Data desemnării de către ONU: 23.2.2001.

                  99.

                  Habibullah Reshad.

                     Titlu: mollah. Motivele includerii pe listă: șeful departamentului de investigație în regimul taliban. Data nașterii: între 1968 și 1973. Locul nașterii: provincia Ghazni, Afganistan. Cetățenie: afgană. Data desemnării de către ONU: 23.2.2001.

                  100.

                  Abdulhai Salek.

                     Titlu: maulavi. Motivele includerii pe listă: guvernator al provinciei Uruzgan (Afganistan) în regimul taliban. Cetățenie: afgană. Alte informații: Raportat a fi decedat. Data desemnării de către ONU: 23.2.2001.

                  101.

                     Sanani.

                     Titlu: maulavi. Motivele includerii pe listă: șeful Dar-ul-Efta în regimul taliban. Data nașterii: aproximativ 1923. Locul nașterii: provincia Zabul, Afganistan. Cetățenie: afgană. Data desemnării de către ONU: 23.2.2001.

                  102.

                  Noor Mohammad Saqib.

                     Motivele includerii pe listă: Șeful Curții Supreme de Justiție în regimul taliban. Data nașterii: aproximativ 1958. Locul nașterii: districtul Bagrami, provincia Kabul, Afganistan. Cetățenie: afgană. Data desemnării de către ONU: 25.1.2001.

                  103.

                  Ehsanullah Sarfida.

                     Titlu: maulavi. Motivele includerii pe listă: ministru adjunct al securității (informațiilor) în regimul taliban. Data nașterii: aproximativ 1963. Locul nașterii: districtul Qarabagh, provincia Ghazni, Afganistan. Cetățenie: afgană. Data desemnării de către ONU: 23.2.2001.

                  104.

                  Saduddin Sayyed [alias
                     (a) Sadudin Sayed, (b) Sadruddin].

                     Titlu: (a) maulavi, (b) alhaj, (c) mollah. Motivele includerii pe listă: (a) ministru-adjunct al muncii și afacerilor sociale în regimul taliban, (b) primarul orașului Kabul în regimul taliban. Data nașterii: aproximativ 1968. Locul nașterii: districtul Chaman, Pakistan. Data desemnării de către ONU: 25.1.2001.

                  105.

                  Qari Abdul Wali Seddiqi.

                     Motivele includerii pe listă: secretar III în regimul taliban. Data nașterii: 1974. Locul nașterii: Ghazni, Afganistan. Cetățenie: afgană. Pașaport nr.: D 000769 (pașaport afgan eliberat la 2.2.1997). Data desemnării de către ONU: 25.1.2001.

                  106.

                  Abdul Wahed Shafiq.

                     Titlu: maulavi. Motivele includerii pe listă: guvernator adjunct al provinciei Kabul (Afganistan) în regimul taliban. Data nașterii: aproximativ 1968. Locul nașterii: provincia Ningarhar, Afganistan. Cetățenie: afgană. Data desemnării de către ONU: 23.2.2001.

                  107.

                  Said Ahmed Shahidkhel.

                     Titlu: maulavi. Data nașterii: aproximativ 1975. Locul nașterii: partea centrală a provinciei Ghazni, Afganistan. Cetățenie: afgană. Alte informații: (a) ministru adjunct al educației (regimul taliban), (b) în iulie 2003, se afla în arest la Kabul, Afganistan. Data desemnării de către ONU: 23.2.2001.

                  108.

                  Akhtar Mohammad Mansour Shah Mohammed [alias
                     (a) Akhtar Mohammad Mansour Khan Muhammad, (b) Akhtar Muhammad Mansoor, (c) Akhtar Mohammad Mansoor].

                     Titlu: (a) maulavi, (b) mollah. Motivele includerii pe listă: ministru al aviației civile și transporturilor în regimul taliban. Data nașterii: aproximativ 1960. Locul nașterii: (a) Kandahar, Afganistan, (b) Kalanko Joftian, districtul Zurmat, provincia Paktia, Afganistan. Cetățenie: afgană. Alte informații: (a) repatriat în Afganistan în septembrie 2006, (b) membru al conducerii talibane, (c) implicat în traficul de droguri, (d) activ în provinciile Khost, Paktia și Paktika, Afganistan, informație datând din mai 2007; „guvernator” taliban al provinciei Kandahar din mai 2007. Data desemnării de către ONU: 25.1.2001.

                  109.

                     Shamsudin.

                     Titlu: maulavi. Motivele includerii pe listă: guvernator al provinciei Wardak (Maidan) (Afghanistan) în regimul taliban. Data nașterii: aproximativ 1968. Locul nașterii: districtul Keshim, provincia Badakhshan, Afganistan. Cetățenie: afgană. Data desemnării de către ONU: 23.2.2001.

                  110.

                  Mohammad Sharif.

                     Motivele includerii pe listă: ministru adjunct al afacerilor interne în regimul taliban. Cetățenie: afgană. Data desemnării de către ONU: 25.1.2001.

                  111.

                  Shams Ur-Rahman Sher Alam [alias
                     (a) Shamsurrahman (b) Shams-u-Rahman].

                     Titlu: (a) mollah (b) maulavi. Motivele includerii pe listă: ministru adjunct al agriculturii în regimul taliban. Locul nașterii: districtul Suroobi, provincia Kabul, Afganistan. Cetățenie: afgană. Alte informații: se presupune că se află în zona de frontieră Afganistan/Pakistan. Data desemnării de către ONU: 23.2.2001.

                  112.

                  Abdul Ghafar Shinwari.

                     Titlu: hagi. Motivele includerii pe listă: secretar III, „consulatul general” al talibanilor, Karachi, Pakistan. Data nașterii: 29.3.1965. Locul nașterii: Kandahar, Afganistan. Cetățenie: afgană. Pașaport nr.: D 000763 (eliberat la 9.1.1997). Data desemnării de către ONU: 25.1.2001.

                  113.

                  Mohammad Sarwar Siddiqmal.

                     Motivele includerii pe listă: secretar III, „ambasada” talibanilor, Islamabad. Cetățenie: afgană. Data desemnării de către ONU: 25.1.2001.

                  114.

                  Sher Mohammad Abbas Stanekzai.

                     Motivele includerii pe listă: ministru adjunct al sănătății publice în regimul taliban. Data nașterii: aproximativ 1963. Locul nașterii: provincia Logar, Afganistan. Cetățenie: afgană. Data desemnării de către ONU: 25.1.2001.

                  115.

                     Taha.

                     Titlu: maulavi. Motivele includerii pe listă: guvernator al provinciei Paktia (Afganistan) în regimul taliban. Data nașterii: aproximativ 1963. Locul nașterii: provincia Ningarhar, Afganistan. Cetățenie: afgană. Data desemnării de către ONU: 23.2.2001.

                  116.

                     Tahis.

                     Titlu: hagi. Motivele includerii pe listă: ministru adjunct al aviației civile în regimul taliban. Cetățenie: afgană. Data desemnării de către ONU: 31.1.2001.

                  117.

                  Abdul Raqib Takhari.

                     Titlu: maulavi. Motivele includerii pe listă: ministru al repatrierii în regimul taliban. Data nașterii: între 1968 și 1973. Locul nașterii: provincia Takhar, Afganistan. Cetățenie: afgană. Data desemnării de către ONU: 25.1.2001.

                  118.

                     Walijan.

                     Titlu: maulavi. Funcția: guvernator al provinciei Jawzjan (Afganistan) în regimul taliban. Data nașterii: aproximativ 1968. Locul nașterii: Quetta, Pakistan. Data desemnării de către ONU: 23.2.2001.

                  119.

                  Nazirullah Ahanafi Waliullah (alias Nazirullah Aanafi Waliullah).

                     Titlu: (a) maulavi, (b) hagi. Motivele includerii pe listă: atașat comercial, „ambasada” talibanilor, Islamabad, Pakistan. Data nașterii: 1962. Locul nașterii: Kandahar, Afganistan. Cetățenie: afgană. Pașaport nr.: D 000912 (pașaport afgan eliberat la 30.6.1998). Alte informații: Repatriat în Afganistan în octombrie 2006. Data desemnării de către ONU: 25.1.2001.

                  120.

                  Abdul-Haq Wasiq (alias Abdul-Haq Wasseq).

                     Titlu: maulavi. Motivele includerii pe listă: ministru adjunct al securității (informațiilor) în regimul taliban. Data nașterii: aproximativ 1975. Locul nașterii: partea centrală a provinciei Ghazni, Afganistan. Cetățenie: afgană. Data desemnării de către ONU: 31.1.2001.

                     Informații suplimentare din rezumatul motivelor includerii pe listă comunicat de Comitetul de sancțiuni:

                  Abdul-Haq Wassiq este aliat cu Gulbuddin Hekmatyar (QI.H.88.03.). Sub regimul taliban, a deținut funcții succesive în calitate de comandant local în provinciile Nimroz și Kandahar. A devenit apoi director general adjunct al informațiilor, raportându-i direct lui Qari Ahmadullah (TI.A.81.01.). În această funcție, a fost responsabil pentru gestionarea relațiilor cu luptătorii străini asociați cu Al-Qaida, precum și cu taberele de antrenament ale acestora din Afganistan. De asemenea, a fost cunoscut pentru metodele represive utilizate împotriva opozanților regimului taliban din sudul Afganistanului.

                  121.

                  Mohammad Jawad Waziri.

                     Motivele includerii pe listă: departamentul ONU, ministerul afacerilor externe în regimul taliban. Cetățenie: afgană. Data desemnării de către ONU: 23.2.2001.

                  122.

                  Abdul Rahman Zahed (alias Abdul Rehman Zahid).

                     Titlu: mollah. Motivele includerii pe listă: ministru adjunct al afacerilor externe în regimul taliban. Data nașterii: între 1963 și 1968. Locul nașterii: provincia Logar, districtul Kharwar, Afganistan. Cetățenie: afgană. Data desemnării de către ONU: 25.1.2001.

                  123.

                  Mohammad Zahid.

                     Titlu: mollah. Motivele includerii pe listă: secretar III, „ambasada” talibanilor, Islamabad, Pakistan. Data nașterii: 1971. Locul nașterii: Logar, Afganistan. Cetățenie: afgană. Pașaport nr.: D 001206 (eliberat la 17.7.2000). Data desemnării de către ONU: 25.1.2001.

            B.   Entități și alte grupuri și întreprinderi asociate talibanilor


title: 2008/300/CE: Decizia Consiliului din 7 aprilie 2008 de numire a unui membru titular olandez și a unui membru supleant olandez în cadrul Comitetului Regiunilor

text:
               15.4.2008

               RO

               Jurnalul Oficial al Uniunii Europene

               L 105/3

      DECIZIA CONSILIULUI

   din 7 aprilie 2008
   de numire a unui membru titular olandez și a unui membru supleant olandez în cadrul Comitetului Regiunilor
   (2008/300/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului olandez,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor titulari și a membrilor supleanți ai Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Un post de membru titular al Comitetului Regiunilor a devenit vacant ca urmare a demisiei domnului H. DIJKSMA. Un post de membru supleant al Comitetului Regiunilor a devenit vacant ca urmare a demisiei doamnei R. KRUISINGA,

         DECIDE:
   Articolul 1
   Sunt numiți în cadrul Comitetului Regiunilor pentru perioada restantă a mandatului, respectiv până la 25 ianuarie 2010:

               (a)

               în calitate de membru titular:
               doamna R. KRUISINGA, gedeputeerde van de provincie Noord-Holland (schimbare de mandat)
               și

               (b)

               în calitate de membru supleant:
               domnul H. DIJKSMA, gedeputeerde van de provincie Flevoland (schimbare de mandat).

         Articolul 2
   Prezenta decizie intră în vigoare la data adoptării sale.

      Adoptată la Luxemburg, 7 aprilie 2008.

            Pentru Consiliu

            Președintele

         R. ŽERJAV

      (1)  JO L 56, 25.2.2006, p. 75.


title: Decizia nr. 3/2016/SC a Comitetului permanent al statelor AELS din 2 iunie 2016 de extindere a sarcinilor Oficiului pentru mecanismul financiar al SEE și mecanismul financiar norvegian [2017/314]

text:
               23.2.2017

               RO

               Jurnalul Oficial al Uniunii Europene

               L 45/16

         DECIZIA NR. 3/2016/SC A COMITETULUI PERMANENT AL STATELOR AELS
   din 2 iunie 2016
   de extindere a sarcinilor Oficiului pentru mecanismul financiar al SEE și mecanismul financiar norvegian [2017/314]
   COMITETUL PERMANENT AL STATELOR AELS,
   având în vedere Acordul privind Spațiul Economic European, denumit în continuare „Acordul privind SEE”,
   având în vedere Decizia nr. 1/2004/SC a Comitetului permanent al statelor AELS din 5 februarie 2004 de instituire a Oficiului pentru mecanismul financiar al SEE și mecanismul financiar norvegian,
   având în vedere Acordul între Uniunea Europeană, Islanda, Principatul Liechtenstein și Regatul Norvegiei privind mecanismul financiar al SEE pentru perioada 2014-2021,
   având în vedere Protocolul 38c privind mecanismul financiar al SEE (2014-2021) inserat în Acordul privind SEE prin acordul menționat anterior între Uniunea Europeană, Islanda, Principatul Liechtenstein și Regatul Norvegiei privind mecanismul financiar al SEE pentru perioada 2014-2021,
   având în vedere Acordul dintre Regatul Norvegiei și Uniunea Europeană privind mecanismul financiar al SEE pentru perioada 2014-2021,
   reamintind faptul că articolul 1 alineatul (1) din Decizia nr. 1/2004/SC a Comitetului permanent al statelor AELS conferă Oficiului pentru mecanismul financiar al SEE și mecanismul financiar norvegian un mandat pentru administrarea mecanismelor financiare numai pentru perioada 2004-2009 și faptul că articolul 1 alineatul (1) din Decizia nr. 6/2010/SC a Comitetului permanent al statelor AELS din 9 decembrie 2010 prelungește mandatul Oficiului menționat anterior pentru administrarea mecanismelor financiare numai pentru perioada 2009-2014,
   având în vedere necesitatea de a institui un secretariat care să administreze mecanismul financiar al SEE și mecanismul financiar norvegian pentru perioada 2014-2021,
   DECIDE DUPĂ CUM URMEAZĂ:
   Articolul 1
   (1)   Oficiului pentru mecanismul financiar al SEE și mecanismul financiar norvegian, instituit prin Decizia nr. 1/2004/SC a Comitetului permanent, i se încredințează sarcina suplimentară de secretariat care administrează mecanismul financiar al SEE și mecanismul financiar norvegian pentru perioada 2014-2021.
   (2)   În ceea ce privește mecanismul financiar al SEE pentru perioada 2014-2021, oficiul este subordonat Comitetului mecanismului financiar al SEE.
   (3)   În ceea ce privește mecanismul financiar norvegian pentru perioada 2014-2021, oficiul este subordonat Ministerului norvegian al Afacerilor Externe.
   Articolul 2
   Prezenta decizie produce efecte de la data intrării în vigoare sau de la data aplicării cu titlu provizoriu a actului juridic de instituire a mecanismului financiar SEE pentru perioada 2014-2021.
   Articolul 3
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

      Adoptată la Bruxelles, 2 iunie 2016

            Pentru Comitetul permanent

         Kurt JÄGER

            Președinte

         Kristin F. ÁRNASON

            Secretar general


title: Decizia Consiliului din 17 februarie 2017 privind reînnoirea Consiliului de conducere al Centrului European pentru Dezvoltarea Formării Profesionale

text:
               24.2.2017

               RO

               Jurnalul Oficial al Uniunii Europene

               C 60/3

         DECIZIA CONSILIULUI
   din 17 februarie 2017
   privind reînnoirea Consiliului de conducere al Centrului European pentru Dezvoltarea Formării Profesionale
   (2017/C 60/02)
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (1), în special articolul 4,
   având în vedere candidatura înaintată Consiliului de către Comisie cu privire la reprezentanții organizațiilor patronale,
   întrucât:

               (1)

               Prin deciziile sale din 14 iulie 2015 (2) și 14 septembrie 2015 (3), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada 18 septembrie 2015-17 septembrie 2018.

               (2)

               Un post de membru în cadrul Consiliului de conducere al centrului a devenit vacant, pentru Finlanda, în categoria reprezentanților organizațiilor patronale, în urma demisiei doamnei Satu AGREN.

               (3)

               Membrii consiliului de conducere al centrului menționat anterior ar trebui numiți pentru durata rămasă a mandatului, care expiră la 17 septembrie 2018,

         ADOPTĂ PREZENTA DECIZIE:
   Articolul 1
   Următoarea persoană este numită în calitatea de membru în cadrul Consiliului de conducere al Centrului European pentru Dezvoltarea Formării Profesionale pentru restul mandatului, care se încheie la 17 septembrie 2018:
   REPREZENTANȚI AI ORGANIZAȚIILOR PATRONALE:

               FINLANDA

               Doamna Mirja HANNULA

         Articolul 2
   Prezenta decizie se publică, pentru informare, în Jurnalul Oficial al Uniunii Europene.

      Adoptată la Bruxelles, 17 februarie 2017.

            Pentru Consiliu

            Președintele

         E. BARTOLO

      (1)  JO L 39, 13.2.1975, p. 1.

      (2)  JO C 232, 16.7.2015, p. 2.

      (3)  JO C 305, 16.9.2015, p. 2.


title: Acord intern între reprezentații guvernelor statelor membre, reuniți în cadrul Consiliului, privind măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CE

text:
Anunţ juridic important

|

42000A1215(02)

Jurnalul Oficial L 317 , 15/12/2000 p. 0376 - 0381 ediţie specială în limba cehă capitol 11 volum 35 p. 399  - 404 ediţie specială în limba estonă capitol 11 volum 35 p. 399  - 404 ediţie specială în limba maghiară capitol 11 volum 35 p. 399  - 404 ediţie specială în limba lituaniană capitol 11 volum 35 p. 399  - 404 LV.ES capitol 11 volum 35 p. 399  - 404 MT.ES capitol 11 volum 35 p. 399  - 404 PL.ES capitol 11 volum 35 p. 399  - 404 SK.ES capitol 11 volum 35 p. 399  - 404 ediţie specială în limba slovenă capitol 11 volum 35 p. 399  - 404

		20001215Acord internîntre reprezentații guvernelor statelor membre, reuniți în cadrul Consiliului, privind măsurile care trebuie luate și procedurile care trebuie urmate pentru punerea în aplicare a Acordului de parteneriat ACP-CEREPREZENTANȚII GUVERNELOR STATELOR MEMBRE ALE COMUNITĂȚII EUROPENE REUNIȚI ÎN CADRUL CONSILIULUI,având în vedere Tratatul de instituire a Comunității Europene, denumit în continuare "tratat",având în vedere Acordul de parteneriat ACP-CE semnat la Cotonou (Benin) la 23 iunie 2000, denumit în continuare "Acordul ACP-CE",având în vedere proiectul Comisiei,întrucât:(1) Reprezentanții Comunității vor trebui să adopte poziții comune în cadrul Consiliului de Miniștri prevăzut în Acordul ACP-CE, denumit în continuare "Consiliul de Miniștri ACP-CE". De asemenea, punerea în aplicare a deciziilor, a recomandărilor și a avizelor acestui consiliu poate necesita, după caz, o acțiune a Comunității, o acțiune comună a statelor membre sau o acțiune a unui stat membru.(2) Prin urmare, este necesar ca statele membre să precizeze condițiile de stabilire, în domeniile care țin de competența lor, a pozițiilor comune care trebuie adoptate de reprezentanții Comunității reuniți în Consiliul de Miniștri ACP-CE. În aceleași domenii, este, de asemenea, sarcina lor să ia măsurile de aplicare a deciziilor, a recomandărilor și a avizelor acestui consiliu, măsuri care ar putea necesita acțiunea comună a statelor membre sau acțiunea unui stat membru.(3) Pentru aspectele reglementate de Acordul ACP-CE care intră în competența lor, statele membre vor trebui ca să abiliteze Consiliul să adopte deciziile adecvate în conformitate cu articolele 96 și 97 din Acordul ACP-CE.(4) De asemenea, este necesar să se prevadă ca statele membre să comunice între ele și Comisiei orice tratat, convenție, acord sau măsură și orice parte a unui tratat, convenție, acord sau măsură care privește aspecte reglementate de Acordul ACP-CE și care au fost sau vor fi încheiate între unul sau mai multe state membre și unul sau mai multe state ACP.(5) De asemenea, trebuie stabilite proceduri prin care statele membre să poată soluționa orice litigii care pot apărea între ele în ceea ce privește Acordul ACP-CE,AU CONVENIT CELE CE URMEAZĂ:Articolul 1Poziția comună care trebuie adoptată de reprezentanții Comunității în cadrul Consiliului de Miniștri ACP-CE și în cadrul Comitetul ambasadorilor atunci când abordează aspecte care intră în competența statelor membre este adoptată de Consiliu, hotărând în unanimitate pe baza unui proiect al Comisiei sau al unui stat membru după consultarea Comisiei.Articolul 2Deciziile și recomandările adoptate de Consiliul de Miniștri ACP-CE sau de Comitetul ambasadorilor în domeniile care intră în competența statelor membre sunt puse în aplicare prin acte adoptate de acestea din urmă.Articolul 3Poziția statelor membre pentru punerea în aplicare a articolelor 96 și 97 din Acordul ACP-CE este adoptată, în cazul în care această poziție se referă la aspecte care intră în competența lor, de către Consiliu, hotărând în conformitate cu procedura prevăzută în anexă.În cazul în care măsurile prevăzute se referă la aspecte care țin de competența statelor membre, Consiliul poate hotărî, de asemenea, la inițiativa unui stat membru.Articolul 4Orice tratat, convenție, acord sau măsură și orice parte a unui tratat, convenție, acord sau măsură, sub orice formă sau de orice natură, care au fost sau vor fi încheiate între unul sau mai multe state membre și unul sau mai multe state ACP și care privește domeniile reglementate de Acordul ACP-CE, sunt comunicate cât mai curând posibil de statul sau statele membre în cauză celorlalte state membre și Comisiei. La cererea unui stat membru sau a Comisiei, orice text astfel comunicat este dezbătut în cadrul Consiliului.Articolul 5Atunci când un stat membru consideră că este necesar a invoca articolul 98 din Acordul ACP-CE în aspecte care țin de competența statelor membre, acesta consultă în prealabil celelalte state membre și Comisia.În cazul în care Consiliul de Miniștri ACP-CE trebuie să adopte o decizie în privința unei acțiuni a statului membru menționat în primul paragraf, poziția înaintată de Comunitate este cea a statului membru interesat, în afara cazului în care reprezentanții guvernelor statelor membre reuniți în cadrul Consiliului decid altfel.Articolul 6Litigiile apărute între statele membre cu privire la Acordul ACP-CE, la anexele acestuia sau la protocoalele anexate la acesta sau la acordurile interne încheiate pentru punerea în aplicare a Acordului ACP-CE menționat anterior sunt prezentate, la cererea primului petiționar, Curții de Justiție a Comunităților Europene în conformitate cu procedura prevăzută în tratat și în Protocolul privind Statutul Curții de Justiție anexat la tratat.Articolul 7Reprezentanții guvernelor statelor membre reuniți în cadrul Consiliului pot modifica în orice moment prezentul acord, hotărând în unanimitate pe baza unui proiect al Comisiei sau al unui stat membru, după consultarea Comisiei.Articolul 8Prezentul acord este aprobat de fiecare stat membru în conformitate cu propriile norme constituționale. Guvernul fiecărui stat membru notifică Secretariatului General al Consiliului îndeplinirea procedurilor necesare pentru intrarea în vigoare a acordului.Prezentul acord intră în vigoare, cu condiția respectării dispozițiilor din primul paragraf, la aceeași dată cu Acordul ACP-CE [1]. El rămâne în vigoare pe durata acestui acord.Articolul 9Prezentul acord, redactat într-un singur exemplar în limbile daneză, engleză, finlandeză, franceză, germană, greacă, italiană, olandeză, portugheză, spaniolă și suedeză, toate cele 11 texte fiind în egală măsură autentice, este depus în arhivele Secretariatului General al Consiliului, care transmite o copie certificată fiecăruia dintre guvernele statelor semnatare.Hecho en Bruselas, el dieciocho de septiembre del año dos mil.Udfærdiget i Bruxelles den attende september to tusind.Geschehen zu Brüssel am achtzehnten September zweitausend.Έγινε στις Βρυξέλλες, στις δέκα οκτώ Σεπτεμβρίου δύο χιλιάδες.Done at Brussels on the eighteenth day of September in the year two thousand.Fait à Bruxelles, le dix-huit septembre deux mille.Fatto a Bruxelles, addì diciotto settembre duemila.Gedaan te Brussel, de achttiende september tweeduizend.Feito em Bruxelas, em dezoito de Setembro de dois mil.Tehty Brysselissä kahdeksantenatoista päivänä syyskuuta vuonna kaksituhatta.Som skedde i Bryssel den artonde september tjugohundra.Pour le gouvernement du Royaume de BelgiqueVoor de Regering van het Koninkrĳk BelgiëFür die Regierung des Königreichs Belgien+++++ TIFF +++++For regeringen for Kongeriget Danmark+++++ TIFF +++++Für die Regierung der Bundesrepublik Deutschland+++++ TIFF +++++Για την Κυβέρνηση της Ελληνικής Δημοκρατίας+++++ TIFF +++++Por el Gobierno del Reino de España+++++ TIFF +++++Pour le gouvernement de la République française+++++ TIFF +++++Thar ceann Rialtas na hÉireannFor the Government of Ireland+++++ TIFF +++++Per il Governo della Repubblica italiana+++++ TIFF +++++Pour le gouvernement du Grand-Duché de Luxembourg+++++ TIFF +++++Voor de Regering van het Koninkrĳk der Nederlanden+++++ TIFF +++++Für die Regierung der Republik Österreich+++++ TIFF +++++Pelo Governo da República Portuguesa+++++ TIFF +++++Suomen hallituksen puolestaPå finska regeringens vägnar+++++ TIFF +++++På svenska regeringens vägnar+++++ TIFF +++++For the Government of the United Kingdom of Great Britain and Northern Ireland+++++ TIFF +++++[1] Data intrării în vigoare a acordului va fi publicată în Jurnalul Oficial al Comunităților Europene de către Secretariatul General al Consiliului.--------------------------------------------------


title: Decizia EUBAM RAFAH/1/2008 a Comitetului politic și de securitate din 11 noiembrie 2008 privind numirea șefului Misiunii de asistență la frontieră pentru punctul de trecere Rafah (EUBAM Rafah)

text:
               15.11.2008

               RO

               Jurnalul Oficial al Uniunii Europene

               L 306/99

      DECIZIA EUBAM RAFAH/1/2008 A COMITETULUI POLITIC ȘI DE SECURITATE

   din 11 noiembrie 2008
   privind numirea șefului Misiunii de asistență la frontieră pentru punctul de trecere Rafah (EUBAM Rafah)
   (2008/863/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 paragraful al treilea,
   având în vedere Acțiunea comună 2005/889/PESC a Consiliului din 12 decembrie 2005 privind instituirea Misiunii de asistență la frontieră pentru punctul de trecere Rafah, EUBAM Rafah (1), în special articolul 10 alineatul (2),
   întrucât:

               (1)

               În temeiul articolului 10 alineatul (2) din Acțiunea comună 2005/889/PESC, COPS este autorizat, în conformitate cu articolul 25 din tratat, să adopte deciziile corespunzătoare în scopul exercitării controlului politic și a conducerii strategice a misiunii EUBAM Rafah, în special decizia de numire a unui șef al misiunii.

               (2)

               Secretarul General/Înaltul Reprezentant a propus numirea domnului Alain FAUGERAS în calitate de șef al Misiunii EUBAM Rafah,

         DECIDE:
   Articolul 1
   Domnul Alain FAUGERAS este numit șef al misiunii pentru Misiunea de asistență la frontieră a Uniunii Europene pentru punctul de trecere Rafah (EUBAM Rafah).
   Articolul 2
   Prezenta decizie produce efecte de la data adoptării.
   Se aplică începând cu 25 noiembrie 2008 și până la 24 noiembrie 2009.

      Adoptată la Bruxelles, 11 noiembrie 2008.

            Pentru Comitetul Politic și de Securitate

            Președintele

         C. ROGER

      (1)  JO L 327, 14.12.2005, p. 28.


title: Decizia Consiliului din 8 aprilie 2003 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Deutsche Bundesbank

text:
Anunţ juridic important

|

32003D0270

Official Journal L 099 , 17/04/2003 P. 0049 - 0049

		20030408Decizia Consiliuluidin 8 aprilie 2003de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Deutsche Bundesbank(2003/270/CE)CONSILIUL UNIUNII EUROPENE,având în vedere Statutul Sistemului European al Băncilor Centrale și al Băncii Centrale Europene (BCE) și, în special, articolul 27 alineatul (1) al acestuia,având în vedere recomandarea BCE din 6 martie 2003,întrucât:(1) Conturile Băncii Centrale Europene și ale băncilor centrale naționale trebuie să fie verificate de către auditori externi independenți recomandați de către Consiliul Guvernatorilor BCE și aprobați de către Consiliul Uniunii Europene.(2) Consiliul Guvernatorilor BCE a recomandat Consiliului să aprobe, începând cu exercițiul financiar 2003, numirea unui nou auditor extern al Deutsche Bundesbank, suplimentar față de auditorul său extern al cărui mandat se prelungește, astfel cum a fost aprobat în temeiul Deciziei 1999/70/CE [1].(3) Este necesar să se respecte recomandarea Consiliului Guvernatorilor BCE,DECIDE:Articolul 1Articolul 1 alineatul (2) din Decizia 1999/70/CE se înlocuiește cu următorul text:"(2) PwC Deutsche Revision AG și Ernst & Young Deutsche Allgemeine Treuhand AG se aprobă prin prezenta ca auditori externi ai Deutsche Bundesbank, începând cu exercițiul financiar 2003, pentru o perioadă de un an, care se poate reînnoi."Articolul 2Prezenta decizie se notifică BCE.Articolul 3Prezenta decizie se publică în Jurnalul Oficial al Uniunii Europene.Adoptată la Luxemburg, 8 aprilie 2003.Pentru ConsiliuPreședinteleG. Drys[1] JO L 22, 29.1.1999, p. 69, decizie astfel cum a fost modificată ultima dată prin Decizia 2000/737/CE (JO L 298, 25.11.2000, p. 23).--------------------------------------------------


title: 2012/625/UE: Decizia Consiliului din 4 octombrie 2012 de numire a unui membru cipriot în cadrul Comitetului Economic și Social European

text:
               9.10.2012

               RO

               Jurnalul Oficial al Uniunii Europene

               L 274/28

         DECIZIA CONSILIULUI
   din 4 octombrie 2012
   de numire a unui membru cipriot în cadrul Comitetului Economic și Social European
   (2012/625/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea Guvernului Republicii Cipru,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Andreas LOUROUTZIATIS,

         ADOPTĂ PREZENTA DECIZIE:
   Articolul 1
   Domnul Manthos MAVROMMATIS se numește în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie întră în vigoare la data adoptării.

      Adoptată la Luxemburg, 4 octombrie 2012.

            Pentru Consiliu

            Președintele

         S. CHARALAMBOUS

      (1)  JO L 251, 25.9.2010, p. 8.


title: Decizia Consiliului din 13 decembrie 1982 privind încheierea Convenției pentru conservarea somonului în Atlanticul de Nord

text:
               04/Volumul 01

               RO

               Jurnalul Ofícial al Uniunii Europene

               44

         31982D0886

               L 378/24

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 13 decembrie 1982
   privind încheierea Convenției pentru conservarea somonului în Atlanticul de Nord
   (82/886/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere recomandarea Comisiei,
   având în vedere avizul Parlamentului European (1),
   întrucât cooperarea internațională este esențială pentru asigurarea conservării, restaurării, creșterii și gestionării raționale a populațiilor de somon din Atlanticul de Nord;
   întrucât Comunitatea a luat parte la negocierile care s-au încheiat cu adoptarea unei Convenții pentru conservarea somonului în Atlanticul de Nord de către o conferință diplomatică ce s-a ținut la Reykjavik, între 18 și 22 ianuarie 1982;
   întrucât această convenție ține cont de dispozițiile privind populațiile anadrome de pești ale proiectul de convenție al celei de-a treia Conferințe a Națiunilor Unite privind dreptul mării;
   întrucât convenția prevede un cadru util pentru cooperarea internațională în vederea asigurării conservării, restaurării, ameliorării și gestionării raționale a populațiilor de somon din Atlanticul de Nord;
   întrucât convenția instituie un echilibru satisfăcător între interesele statelor din râurile cărora își are originea somonul și celelalte state în ale căror regiuni de pescuit este pescuit somonul,
   DECIDE:
   Articol unic
   Convenția pentru conservarea somonului în Atlanticul de Nord este aprobată în numele Comunității Economice Europene.
   Textul convenției este anexat la prezenta decizie.

      Adoptată la Bruxelles, 13 decembrie 1982.

            Pentru Consiliu

            Președintele

         N. A. KOFOED

      (1)  JO C 238, 13.9.1982, p. 106.


title: 2012/28/PESC: Decizia EUPOL COPPS/1/2011 a Comitetului politic și de securitate din 20 decembrie 2011 de prelungire a mandatului șefului Misiunii de Poliție a Uniunii Europene pentru teritoriile palestiniene (EUPOL COPPS)

text:
               13.1.2012

               RO

               Jurnalul Oficial al Uniunii Europene

               L 9/15

         DECIZIA EUPOL COPPS/1/2011 A COMITETULUI POLITIC ȘI DE SECURITATE
   din 20 decembrie 2011
   de prelungire a mandatului șefului Misiunii de Poliție a Uniunii Europene pentru teritoriile palestiniene (EUPOL COPPS)
   (2012/28/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2010/784/PESC a Consiliului din 17 decembrie 2010 privind Misiunea de Poliție a Uniunii Europene pentru teritoriile palestiniene (EUPOL COPPS) (1), în special articolul 10 alineatul (1),
   întrucât:

               (1)

               În temeiul Deciziei 2010/784/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să adopte deciziile corespunzătoare în scopul exercitării controlului politic și a conducerii strategice a EUPOL COPPS, inclusiv, în special, decizia de numire a unui șef al misiunii.

               (2)

               La 15 decembrie 2009, la propunerea Înaltului Reprezentant al Uniunii pentru afaceri externe și politica de securitate (ÎR), prin Decizia EUPOL COPPS/2/2009 (2), COPS l-a numit pe dl Henrik MALMQUIST în calitate de șef al Misiunii EUPOL COPPS.

               (3)

               ÎR a propus ca mandatul dlui MALMQUIST în calitate de șef al EUPOL COPPS să fie prelungit de la 1 ianuarie 2012 până la 30 iunie 2012,

         ADOPTĂ PREZENTA DECIZIE:
   Articolul 1
   Mandatul dlui Henrik MALMQUIST în calitate de șef al Misiunii de Poliție a Uniunii Europene pentru teritoriile palestiniene (EUPOL COPPS) se prelungește de la 1 ianuarie 2012 până la 30 iunie 2012.
   Articolul 2
   Prezenta decizie intră în vigoare la data adoptării.
   Se aplică până la 30 iunie 2012.

      Adoptată la Bruxelles, 20 decembrie 2011.

            Pentru Comitetul politic și de securitate

            Președintele

         O. SKOOG

      (1)  JO L 335, 18.12.2010, p. 60.

      (2)  JO L 330, 16.12.2009, p. 78.